CELEX: 22012D0083
Language: sk
Date: 2012-04-30 00:00:00
Title: Rozhodnutie Spoločného výboru EHP č. 83/2012 z  30. apríla 2012 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

13.9.2012   
            
            
               SK
            
            
               Úradný vestník Európskej únie
            
            
               L 248/19
            
         ROZHODNUTIE SPOLOČNÉHO VÝBORU EHP
   č. 83/2012
   z 30. apríla 2012,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 47/2012 z 30. marca 2012 (1).
            
         
               (2)
            
            
               Nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (2) sa má začleniť do dohody.
            
         
               (3)
            
            
               Nariadenie Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (3), v znení korigenda uverejneného v Ú. v. EÚ L 293, 11.11.2010, s. 72, sa má začleniť do dohody,
            
         PRIJAL TOTO ROZHODNUTIE:
   Článok 1
   Kapitola XIII prílohy II k dohode sa mení a dopĺňa takto:
   
               1.
            
            
               Do bodu 12 (zrušeného) sa vkladá tento text:
               „32009 R 0470: nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (Ú. v. EÚ L 152, 16.6.2009, s. 11).
               Ustanovenia nariadenia sa na účely tejto dohody vykladajú s touto úpravou:
               
                           a)
                        
                        
                           Odkazy na iné akty v nariadení sa považujú za relevantné do tej miery a v tej podobe, v akej sú tieto akty začlenené do dohody.
                        
                     
                           b)
                        
                        
                           Štát EZVO môže požiadať agentúru o stanovisko podľa článku 9 ods. 1, článku 11 prvého odseku, článku 15 ods. 1 a článku 27 ods. 2. Takúto požiadavku treba adresovať najskôr Komisii, ktorá ju v prípade, že požiadavka predstavuje spoločný záujem, postúpi agentúre na ďalšie spracovanie.“
                        
                     
         
               2.
            
            
               Do bodu 13 (zrušeného) sa vkladá tento text:
               „32010 R 0037: nariadenie Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (Ú. v. L 15, 20.1.2010, s. 1), v znení korigenda uverejneného v Ú. v. EÚ L 293, 11.11.2010, s. 72.“
            
         
               3.
            
            
               V bodoch 15p (smernica Európskeho parlamentu a Rady 2001/82/ES) a 15zb [nariadenie Európskeho parlamentu a Rady (ES) č. 726/2004] sa dopĺňa táto zarážka:
               
                           „—
                        
                        
                           
                              32009 R 0470: nariadenie Európskeho parlamentu a Rady (ES) č. 470/2009 zo 6. mája 2009 (Ú. v. EÚ L 152, 16.6.2009, s. 11).“
                        
                     
         Článok 2
   Znenie nariadení (ES) č. 470/2009 a (EÚ) č. 37/2010 v znení korigenda uverejneného v Ú. v. EÚ L 293, 11.11.2010, s. 72, v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. mája 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 30. apríla 2012
      
         
            Za Spoločný výbor EHP
         
         
            úradujúci predseda
         
         Gianluca GRIPPA
      
   
   
      (1)  Ú. v. EÚ L 207, 2.8.2012, s. 27.
   
      (2)  Ú. v. EÚ L 152, 16.6.2009, s. 11.
   
      (3)  Ú. v. EÚ L 15, 20.1.2010, s. 1.
   
      (4)  Ústavné požiadavky neboli oznámené.